[pic] | KOMISIJA EVROPSKIH SKUPNOSTI |

Bruselj, 19.2.2009

COM(2009) 72 konč.

Predlog

SKLEP SVETA

o stališču, ki ga sprejme Evropska skupnost v okviru Sveta ministrov AKP-ES glede sklepa o reviziji Priloge II k Sporazumu o partnerstvu AKP-ES iz Cotonouja

(predložila Komisija)

OBRAZLOŽITVENI MEMORANDUM

1. Cilj predlagane spremembe Priloge II k Sporazumu o partnerstvu AKP-ES je olajšanje dajanja posojil Evropske investicijske banke (EIB) iz lastnih sredstev državam AKP v skladu s pobudo glede močno zadolženih revnih držav (MZRD) ali kakim drugim mednarodno dogovorjenim okvirom vzdržnosti dolga.

2. Usklajenost politik pri dajanju posojil EIB iz lastnih sredstev ter pobude MZRD zahteva več prožnosti pri subvencioniranju obrestne mere, ki je za dajanje posojil iz lastnih sredstev zdaj omejeno na 3 %. Pri mnogih transakcijah v javnem sektorju, ki se financirajo iz lastnih sredstev, bi bilo za izpolnjevanje mednarodno dogovorjenih ali podobnih pogojev MZRD glede vzdržnosti dolga potrebno subvencioniranje, višje od 3 %.

3. Takšna določba že obstaja za vire, ki jih EIB upravlja v okviru Investicijskega sklada (člen 2 Priloge II). EIB si želi uskladitve določb o lastnih sredstvih (člen 4 Priloge II) z določbami o Investicijskem skladu.

4. V skladu s členom 100 Sporazuma o partnerstvu AKP-ES lahko Svet ministrov na priporočilo Odbora držav AKP in ES za sodelovanje pri financiranju razvoja revidira, pregleda in/ali spremeni priloge k Sporazumu.

5. Zato Komisija predlaga, da Svet sprejme priloženi sklep o stališču, ki se v imenu Evropske skupnosti sprejme v okviru skupnega sveta ministrov AKP-ES.

Predlog

SKLEP SVETA

o stališču, ki ga sprejme Evropska skupnost v okviru Sveta ministrov AKP-ES glede sklepa o reviziji Priloge II k Sporazumu o partnerstvu AKP-ES iz Cotonouja

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti drugega pododstavka člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Evropska investicijska banka (EIB) predlaga spremembo Priloge II k Sporazumu o partnerstvu AKP-ES za olajšanje dajanja posojil iz lastnih sredstev državam AKP v okviru pobude glede močno zadolženih revnih držav (MZRD) ali drugih mednarodno dogovorjenih pobud v zvezi z vzdržnostjo dolga.

(2) Usklajenost politik dajanja posojil EIB iz lastnih sredstev ter pobude MZRD zahteva več prožnosti za zagotovitev izpolnjevanja mednarodno dogovorjenih ali podobnih pogojev MZRD glede vzdržnosti dolga, zlasti v zvezi s subvencioniranjem obrestne mere.

(3) Takšna določba že obstaja za vire, ki jih EIB upravlja v okviru Investicijskega sklada v skladu s členom 2 Priloge II k Sporazumu o partnerstvu AKP-ES.

(4) Zato je določbe o lastnih sredstvih EIB iz člena 4 Priloge II k Sporazumu o partnerstvu AKP-ES primerno uskladiti z določbami o Investicijskem skladu.

SKLENIL:

Edini člen

Stališče Evropske skupnosti v Svetu ministrov AKP-ES glede spremembe Priloge II k Sporazumu iz Cotonouja, podpira priloženi osnutek Sklepa Sveta ministrov AKP-ES glede spremembe Priloge II k Sporazumu.

V Bruslju,

Za Svet

Predsednik

PRILOGA

Osnutek

SKLEP SVETA MINISTROV AKP-ES

o sprejetju sprememb Priloge II k Sporazumu o partnerstvu

SVET MINISTROV AKP-ES JE –

ob upoštevanju Sporazuma o partnerstvu med članicami skupine afriških, karibskih in pacifiških držav (v nadaljnjem besedilu: države AKP) na eni strani ter Evropsko skupnostjo in njenimi državami članicami na drugi, podpisanega v Cotonouju (Benin) dne 23. junija 2000 in revidiranega v Luksemburgu dne 25. junija 2005 (v nadaljnjem besedilu: Sporazum o partnerstvu AKP-ES)[1], ter zlasti členov 15(3) in 100 Sporazuma,

ob upoštevanju priporočila Odbora držav AKP in ES za sodelovanje pri financiranju razvoja,

ob upoštevanju naslednjega:

(1) Evropska investicijska banka (EIB) predlaga spremembo Priloge II k Sporazumu o partnerstvu AKP-ES za olajšanje dajanja posojil iz njenih lastnih sredstev revnejšim državam AKP v okviru pobude glede močno zadolženih revnih držav (MZRD) ali druge mednarodno dogovorjene pobude v zvezi z vzdržnostjo dolga.

(2) Usklajenost politik dajanja posojil EIB iz lastnih sredstev ter pobude MZRD zahteva več prožnosti za zagotovitev izpolnjevanja mednarodno dogovorjenih ali podobnih pogojev pobude MZRD glede vzdržnosti dolga, zlasti v zvezi s subvencioniranjem obrestne mere.

(3) Takšna določba že obstaja za vire, ki jih EIB upravlja v okviru Investicijskega sklada v skladu s členom 2 Priloge II k Sporazumu o partnerstvu AKP-ES.

(4) Cilj novih odstavkov v členu 1 Priloge II k Sporazumu o partnerstvu AKP-ES je uvesti uporabo enotnih pogojev za lastna sredstva EIB in za investicijske sklade.

(5) Cilj novega besedila v členih 1, 2 in 4 Priloge II k Sporazumu o partnerstvu AKP-ES je uskladiti določbe o lastnih sredstvih EIB in o Investicijskem skladu z okvirom pobude MZRD.

(6) Zato je primerno, da se Priloga II k Sporazumu o partnerstvu AKP-ES ustrezno spremeni –

SKLENIL:

Člen 1

Priloga II k Sporazumu o partnerstvu AKP-ES spremeni:

(1) V členu 1 se prvi odstavek oštevilči z (1) ter se vstavijo odstavki (2), (3) in (4):

„2. Sredstva za subvencioniranje obrestne mere, ki so predvidena v tej Prilogi, bodo na voljo iz naslova sredstev, dodeljenih za subvencioniranje obrestne mere, ki so določena v odstavku 2(c) Priloge 1b.

3. Subvencije obresti se lahko kapitalizirajo ali uporabijo v obliki nepovratnih sredstev. Znesek subvencije obrestne mere, izračunan glede na njegovo vrednost ob odplačilu posojila, se obračuna glede na dodelitev subvencije, določene v odstavku 2(c) Priloge 1b, in se izplača neposredno banki. Za podporo tehnični pomoči v zvezi s projekti v državah AKP se lahko uporabi tudi do 10 % dodeljenih sredstev, namenjenih subvencioniranju obrestne mere.“

4. Ti pogoji ne posegajo v pogoje, ki se lahko naložijo državam AKP, za katere veljajo restriktivni pogoji najemanja posojil v skladu s pobudo glede močno zadolženih revnih držav (MZRD) ali kakim drugim mednarodno dogovorjenim okvirom vzdržnosti dolga. Banka bo zato v primerih, ko takšen okvir zahteva znižanje obrestne mere posojila za več kot 3 %, ki jih dopuščata člena 2 in 4 tega poglavja, poskušala zmanjšati povprečne stroške financiranja z ustreznim sofinanciranjem z drugimi donatorji. Če to ne bi bilo mogoče, se lahko obrestna mera bančnega posojila zmanjša za znesek, ki je potreben za uskladitev s stopnjo, izhajajočo iz pobude MZRD ali kakega drugega mednarodno dogovorjenega okvira za vzdržnost dolga.“

(2) V členu 2 se besedilo sedmega odstavka nadomesti z naslednjim besedilom:

„7. Državam, za katere ne veljajo restriktivni pogoji najemanja posojil v skladu s pobudo MZRD ali kakim drugim mednarodno dogovorjenim okvirom vzdržnosti dolga, se običajna posojila pod ugodnejšimi pogoji lahko dodelijo v naslednjih primerih:

1. za infrastrukturne projekte, ki so predpogoj za razvoj zasebnega sektorja v najmanj razvitih državah, v državah v obdobju po spopadih in v državah v obdobju po naravni nesreči. V takih primerih se obrestna mera za posojilo zmanjša za največ 3 %;

2. za projekte, ki vključujejo dejavnosti prestrukturiranja v okviru privatizacije, ali za projekte s pomembnimi in jasno vidnimi socialnimi ali okoljskimi koristmi. V teh primerih se lahko dodeli posojila s subvencionirano obrestno mero, pri čemer se višina in oblika subvencije določita glede na posebne značilnosti projekta. Vendar subvencija obrestne mere ne sme presegati 3 %.

Končna obrestna mera za posojila iz točk (a) ali (b) vsekakor ne sme biti nižja od 50 % referenčne obrestne mere.“

(3) V členu 4 se besedilo drugega odstavka nadomesti z naslednjim besedilom:

„2. Posojila iz lastnih virov banke se dodelijo pod naslednjimi pogoji:

3. priporočljiva obrestna mera je mera, ki jo Banka uporabi za posojilo pod enakimi pogoji glede valute in odplačilnega roka na dan podpisa pogodbe ali na dan izplačila;

4. vendar so v državah, za katere ne veljajo restriktivni pogoji najemanja posojil v skladu s pobudo MZRD ali kakim drugim mednarodno dogovorjenim okvirom vzdržnosti dolga:

i) projekti javnega sektorja načeloma upravičeni do subvencij za obrestne mere v višini do 3 %;

ii) projekti javnega sektorja, ki sodijo v kategorije iz člena 2(7)(b), upravičeni do subvencije obrestne mere pod pogoji iz navedene določbe.

Končna obrestna mera v nobenem takem primeru ni manjša od 50 % referenčne obrestne mere.

5. rok za odplačilo posojila iz lastnih virov banke se določi na podlagi gospodarskih in finančnih značilnosti projekta. Za ta posojila navadno velja moratorij, ki se določi glede na čas, potreben za izvedbo projekta.“

Člen 2

Ta sklep se v okviru Sveta ministrov AKP-ES sprejme s pisnim postopkom.

V Bruslju,

Za Svet ministrov AKP-ES

Predsednik

[1] UL L 287, 28.10.2005, str. 4.